Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: … Az Alkotmánybíróság az 55/2001. (XI. 29.) AB határozat szerint nem állapította meg a Gytv. egészének, illetve egyes rendelkezéseinek alkotmányellenességét. Ez a körülmény azonban nem jelenti azt, hogy a gyülekezési jogra
Paragraph Index: 338

4. Az országos rendõrfõkapitánynak feltett kérdések és az azokra adott válaszok A) Az országos rendõrfõkapitány álláspontja szerint sem a Gytv., sem más jogszabály nem határozza meg a közlekedés aránytalan sérelmének fogalmát, a rendõrség maga alakította ki azt a szempontrendszert, amely iránymutatásul szolgál a közterületi rendezvények tudomásulvételéhez, illetve megtiltásához. A rendõrség szempontrendszerének fõbb elemei – az országos fõkapitány válasza alapján – az alábbiak: A rendezvény megtartásához igénybe veendõ közterület, út, úthálózat mûszaki paraméterei. … A forgalom nagysága és összetétele. … A forgalomirányítás jellege. … A tömegközlekedés jelenléte. … Teljes útlezárás esetén a lehetséges terelõ útvonalaknak az elõzõekben meghatározott szempontok szerinti jellemzõi. Terelõútvonalak hiánya. … a felsorolt szempontrendszer csak a fõ vonalakban ad iránymutatást az illetékes rendõri szerveknek a bejelentett rendezvény tudomásul vételéhez vagy annak megtiltásához. „Minden egyes bejelentéskor külön-külön, egyedileg és konkrétan kell vizsgálni, hogy az egymással konkuráló jogok és érdekek közül melyik az erõsebb, melyik szolgálja inkább a demokratikus jogállam érdekeit, hol a határa a gyülekezési jognak mások egyéb jogai és érdekei korlátozásában.” B) Az országos rendõr-fõkapitány álláspontja szerint a rendõrség rendelkezik azokkal az alapvetõ személyi és dologi feltételekkel, amelyek a gyülekezési jogukat alkotmányosan gyakorlók jogainak biztosítására, illetve a gyülekezési jog törvénysértõ gyakorlásának megelõzésére és következményeinek felszámolására szolgálnak. Ezt annak ellenére igaznak tartja, hogy a rendõrségnek a Gytv. alkalmazásával összefüggésben is adódnak személyzeti és anyagi problémái. A Gytv. hatálya alá tartozó közterületi rendezvények megtartása, különösen a gyülekezési jog törvénysértõ gyakorlása következményeinek felszámolása szempontjából kiemelt jelentõségûnek tartja az ORFK vezetõje az országos illetékességgel bíró Készenléti Rendõrséget, valamint a valamennyi területi szervnél létrehozott csapaterõbe szervezett alegységeket. … Ugyanakkor – szemben a Készenléti Rendõrség állományával – a területi szervek csapatszolgálati alegységeinek állományát az országos rendõr-fõkapitány kevésbé tartja alkalmasnak az agresszív, fegyveres vagy felfegyverzett tömeggel szembeni fellépésre, valamint a hosszú ideig elhúzódó vagy nagy területen végrehajtandó feladat ellátására. Ennek okát a szükséges szállító és híradó eszközök, egyéni védõeszközök hiányában, illetve hiányosságaiban jelölte meg a fõkapitány. Rámutatott arra is, hogy a területi szervek csapatszolgálati alegységeinek állománya olyan rendõrökbõl áll, akik járõrök, fogdaõrök, objektumõrök, körzeti megbízottak, vagyis más alaptevékenységük mellett látnak el csapatszolgálati tevékenységet. Ebbõl következõen rendszeres szolgálatukban leterheltek és más feladatokra való felkészítésük, gyakorlatoztatásuk gondot okoz, sõt sokszor lehetetlen. Megemlítette a fõkapitány továbbá, hogy – Pest megye kivételével – minden megyében és az ORFK Repülõtéri Biztonsági Szolgálatánál mûködik bevetési alosztály. Ezen egységek ugyan nem csapatszolgálati feladatok ellátására jöttek létre, de szükség esetén erre is igénybe vehetõk. Az országos rendõrfõkapitány tájékoztatása szerint a gyülekezési jog törvénysértõ gyakorlásának rendõrség által történõ megelõzésére – az elmúlt több mint tíz évben – nem merült fel igény. Egyébként ha ez felmerülne, a rendõrségnek elõzetes információval kellene rendelkeznie a Gytv.-nyel ellentétes közterületi demonstráció szervezésérõl és tartásáról. Ilyen információ beszerzésére a rendõrség az Rtv. 64. §-ában szabályozott bírói engedélyhez nem kötött titkos információgyûjtés módszereit és eszközeit használhatja (pl. informátor vagy bizalmi személy igénybevétele, rendõri jelleg leplezésével való információgyûjtés), tehát rendelkezésre áll a törvényes lehetõsége annak, hogy a rendõrség egy esetleges törvénysértõ rendezvény megtartásának megelõzése érdekében információhoz jusson. A rendõrfõkapitány biztosítottnak látja a jogellenesen összegyûlt tömeg rendõrség általi szétoszlatásához szükséges törvényi eszközöket is. Az Rtv. 59. §-a ugyanis felhatalmazást ad a rendõrségnek arra, hogy a jogellenesen összegyûlt, illetve jogellenes magatartást tanúsító tömeg szétoszlatására – elõzetes figyelmeztetés után – vízágyút, pirotechnikai eszközt, gumilövedéket, ingerlõgázt, elfogó hálót, lóháton vagy jármûkötelékben végzett kényszeroszlatást alkalmazzon. … C) Az országos rendõr-fõkapitány tájékoztatása szerint a rendészeti képzésben megfelelõ súllyal szerepel a gyülekezési jog gyakorlásával kapcsolatos szakmai, elméleti és gyakorlati ismeretek oktatása. A csapaterõ rendõri feladatainak oktatása szerepel a rendészeti szakközépiskolák és a Rendõrtiszti Fõiskola tananyagában is. …, az ORFK Rendészeti Szervek Kiképzõ Központjának szervezésében a már rendõrszakmai végzettséggel rendelkezõk is részt vesznek szervezett szaktanfolyamokon, cél- és továbbképzéseken. … a rendõrség területi és helyi szerveinél, vagyis helyben is folynak a témakört érintõ továbbképzések. A megyei rendõr-fõkapitányok éves kiképzési és továbbképzési tervet kötelesek készíteni, melyben elõ kell írni és biztosítani kell a közrendvédelmi állomány csapatszolgálati ismereteinek szinten tartását. … A Készenléti Rendõrség több éve folyamatos és szakmai együttmûködésen alapuló kapcsolatot tart a Bajor Készenléti Rendõrséggel. … D) Tartalmazza az országos rendõr-fõkapitányi tájékoztató végül, hogy a közterületen megtartandó rendezvények esetén – amennyiben a bejelentés kötelezõ és az meg is történt – az illetékes rendõri szerv vezetõje dönt arról, hogy igényel-e rendõri jelenlétet, illetve rendõri biztosítást a közrend és a közlekedés rendjének fenntartása. Ha igen, akkor felügyeleti szolgálat vagy csapaterõ alkalmazására van-e szükség. A rendezvény rendõri biztosítását a biztosítás parancsnoka megtervezi és errõl biztosítási tervet készít. A terv, illetve melléklete tartalmazza az ellenõrzést igénylõ csomópontokat, a lezárt útszakaszokat, a forgalomterelés, illetve a forgalomirányítás feladatait, a közlekedés zavartalanságának biztosítása érdekében teendõ intézkedéseket, valamint az esetleg megbomló közrend helyreállítása érdekében végrehajtandó, a tömegoszlatásra vonatkozó elképzeléseket és módszereket. A biztosítási tervet a biztosítás parancsnokának elöljárója hagyja jóvá. A terv összeállításánál tehát kiemelt fontosságú kérdésként kezelik a közlekedés rendjének fenntartását, a forgalom zavartalanságának biztosítását. A rendõr-fõkapitányi tájékoztatás szerint a fõvárosban és más nagyobb településen, ahol a tapasztalatok szerint évente több közterületi rendezvényt tartanak, a rendõri szervek kész biztosítási tervvel rendelkeznek. Ezeket – amennyiben szükséges – rövid idõn belül, az adott rendezvényre is aktualizálják. Álláspontom kifejtése … A gyülekezési joggal kapcsolatban alkotmányos visszásság közvetlen veszélyét idézi elõ, ha a hatóság – bármely okból – nincs abban a helyzetben, hogy az alkotmányos jog érvényesülésének, érvényesítésének és biztosításának jogi tartalmát, feltételeit, korlátait megfelelõen értelmezze, az adott jog érvényesülését a gyakorlatban garantálja, az esetlegesen jogellenes helyzeteket pedig felismerje és megszüntesse. A gyülekezési joggal kapcsolatos alkotmányos követelmények érvényesülésében a rendõrség elsõdlegesen érintett szervezet, s ezen a helyzeten nem változtat az sem, hogy a Gytv. 9. § (1) bekezdése értelmében a rendõrségi tiltó határozat bírósági felülvizsgálatára van lehetõség. Az utólagos bírósági felülvizsgálat nem mérsékli a korábban államigazgatási jogkörben okozott alkotmányos visszásság súlyát. … Megítélésem szerint a gyülekezési jog érvényesülésének a hatályos jogszabályok szerinti folyamatában a rendõrségnek – az érintett alapvetõ jog jellegére, feltételeire és korlátaira vonatkozó – közvetlen és széles körû – ún. eredeti – alkotmányértelmezést kell végeznie. A Gytv. szabályozása, az Alkotmánybíróság alapjog-értelmezése, valamint a rend- õrség általánosítás céljával megfogalmazott álláspontja több olyan alapvetõ kérdést hagy nyitva, amely csak az Alkotmány elvi jellegû elõírásai alapján válaszolhatók meg. Az alkotmányos elvek tartalmának megfogalmazása és az azokból levonható következtetések meghatározott esetekre való vonatkoztatása a gyakorlati jogalkalmazás során olyan bizonytalanságokat eredményezhet a gyülekezési jog elismerésével, illetve el nem ismerésével kapcsolatban, amely a jogállami jogbiztonság követelményeinek nem felel meg, az érintett alapvetõ jogok érvényesülésének alkotmányossági tartalmával és feltételeivel nem áll összhangban. … A gyülekezési jog a klasszikus emberi jogok egyike, eredeti funkciója a hatalommal szemben valamilyen eltérõ szellemi közösség véleménynyilvánítási lehetõségének megteremtése. … A hatályos nyugat-európai alkotmányok általában a békés gyülekezés szabadságának elvét deklarálják. … Kétségtelen, hogy a magyar Alkotmány 61. §-a nem tartalmaz elõírást a gyülekezési jog korlátozhatóságáról, minthogy azonban a gyülekezési jog a többi alapvetõ joghoz hasonlóan nem abszolút jog, korlátozhatósága más alapvetõ jogok érvényesülése érdekében szükségszerû. A korlátozás lehetõségére és mértékére külön utalás nélkül is vonatkozik az Alkotmány 8. § (2) bekezdésének formai és tartalmi követelménye. … Az országos rendõrfõkapitány összefoglalójának elemzése alapján arra a következtetésre jutottam, hogy a gyülekezési jog értelmezésének abban szereplõ szempontjai összhangban állnak az alkotmányosság és a törvényesség követelményeivel, de nem elégségesek azok teljes körû és az alkotmányos visszásság veszélyét biztonságosan kizáró megvalósulásához. A Gytv.-ben a gyülekezési jog korlátját nem csak a 8.§ (1) bekezdése jelenti, amely szerint ha a bejelentéshez kötött rendezvény megtartása a népképviseleti szervek vagy a bíróságok zavartalan mûködését súlyosan veszélyeztetné, illetõleg a közlekedés rendjének aránytalan sérelmével járna, a rendõrség – a bejelentésnek a hatósághoz való beérkezésétõl számított 48 órán belül – a rendezvénynek a bejelentésben megjelölt helyszínen vagy idõben való megtartását megtilthatja. Álláspontom szerint a Gytv. idézett rendelkezése kizárólag önmagában nem értelmezhetõ. … A Gytv. 7. §-a felsorolja azokat a tartalmi elemeket, amelyeket a gyülekezési jog jogszerû gyakorlásához szükséges írásbeli bejelentésnek tartalmaznia kell. Eszerint a bejelentésnek tartalmaznia kell: a) a tervezett rendezvény kezdetének és befejezésének várható idõpontját, helyszínét, illetõleg útvonalát; b) a rendezvény célját, illetõleg napirendjét;

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes